CELEX: 62015TA0508
Language: bg
Date: 2018-11-22 00:00:00
Title: Дело T-508/15: Решение на Общия съд от 22 ноември 2018 г. — Литва/Европейска комисия (ФЕОГА, ЕФГЗ и ЕЗФРСР — Разходи, изключени от финансиране — Разходи, направени от Литва — Помощ за ранно пенсиониране — Член 11, параграф 1 от Регламент (ЕО) № 1257/1999 — Член 23 от Регламент (ЕО) № 1698/2005 — Понятие за упражняване на търговска селскостопанска дейност — Връзка с понятието за полупазарно земеделско стопанство)

28.1.2019   
            
            
               BG
            
            
               Официален вестник на Европейския съюз
            
            
               C 35/18
            
         
      Решение на Общия съд от 22 ноември 2018 г. — Литва/Европейска комисия
      (Дело T-508/15) (1)
      
      ((ФЕОГА, ЕФГЗ и ЕЗФРСР - Разходи, изключени от финансиране - Разходи, направени от Литва - Помощ за ранно пенсиониране - Член 11, параграф 1 от Регламент (ЕО) № 1257/1999 - Член 23 от Регламент (ЕО) № 1698/2005 - Понятие за упражняване на търговска селскостопанска дейност - Връзка с понятието за полупазарно земеделско стопанство))
      (2019/C 35/21)
      Език на производството: литовски
      
         Страни
      
      
         Жалбоподател: Република Литва (представители: D. Kriaučiūnas, M. Palionis, T. Lozoraitis, R. Krasuckaitė и A. Petrauskaitė)
      
         Ответник: Европейска комисия (представители: J. Aquilina и J. Jokubauskaitė)
      
         Предмет
      
      Жалба на основание член 263 ДФЕС за отмяна на Решение за изпълнение (ЕС) 2015/1119 на Комисията от 22 юни 2015 година за изключване от финансиране от страна на Европейския съюз на някои разходи, направени от държавите членки в рамките на Европейския фонд за гарантиране на земеделието (ЕФГЗ) и на Европейския земеделски фонд за развитие на селските райони (ЕЗФРСР) (ОВ L 182, 2015 г., стp. 39), доколкото налага на Република Литва финансова корекция с фиксирана ставка от 5 %, като по този начин изключва от финансиране сумата от 1 938 300,08 EUR, платена по мярка „Ранно пенсиониране“ за периода 16 октомври 2010 г. — 15 октомври 2013 г.
      
         Диспозитив
      
      
                  1)
               
               
                  Отхвърля жалбата.
               
            
                  2)
               
               
                  Осъжда Република Литва да заплати съдебните разноски.
               
            
         (1)  ОВ C 371, 9.11.2015 г.